./data/phi0914/phi00142/phi0914.phi00142.perseus-lat1.xml
Titus Livius (Livy)
ServiliusCaepioAp ClaudiusCenthoT AnniusLuscus legati ad res repetendas in Macedoniam renuntiandamque amicitiam       regi missi redierunt,  qui iam sua sponte       infestum Persei senatum insuper accenderunt relatis ordine, quae vidissent       quaeque audissent: vidisse se per omnes urbes Macedonum summa vi parari bellum             cum ad regem pervenissent, per multos dies       conveniendi eius potestatem non factam; postremo cum desperato iam conloquio       profecti essent, tum demum se ex itinere revocatos et ad eum introductos esse             suae orationis summam fuisse: foedus       cum Philippo ictum esse, cum ipso eo post  mortem patris renovatum, in quo diserte prohiberi eum extra fines arma       effere, prohiberi socios populi Romani lacessere bello   exposita deinde ab se ordine, quae ipsi nuper in       senatu Eumenen vera omnia et conperta referentem audissent   Samothracae praeterea per multos dies occultum       consilium cum legationibus civitatium Asiae regem habuisse   pro his iniuriis satisfieri senatum aecum censere       reddique sibi res sociisque suis, quas contra ius foederis habeat   regem ad ea primo accensum ira inclementer locutum,       avaritiam superbiamque Romanis obicientem frementemque, quod alii super alios       legati venirent speculaturi dicta factaque sua, quod se ad nutum imperiumque       eorum omnia dicere ac facere aecum censerent;        postremo multum ac diu vociferatum reverti postero die iussisse: scriptum se       responsum dare velle   tum ita sibi scriptum       traditum esse: foedus cum patre ictum ad se nihil pertinere; id se renovari, non       quia probaret, sed quia in nova possessione regni patienda omnia essent, passum             novom foedus si secum facere vellent,       convenire prius de condicionibus debere; si in animum inducerent, ut ex aequo            foedus fieret, et se visurum, quid sibi faciundum esset, et illos       credere rei publicae consulturos   atque ita se proripuisse et summoveri e regia omnis       coeptos  tum se amicitiam et societatem renuntiasse  qua voce eum accensum       restitisse atque voce clara denuntiasse sibi, ut triduo regni sui decederent       finibus   ita se profectos, nec sibi aut venientibus aut manentibus quicquam hospitaliter aut       benigne factum  Thessali deinde Aetolique legati auditi